36. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 817 της 5/6 Δεκ. 1974 (ΦΕΚ Α΄ 360) (Διορθ. Ημαρτ. εν ΦΕΚ Α΄ 22 της 15 Φεβρ. 1975). Περί διαχωρισμού της Ανωτάτης Σχολής Μηχανολόγων-Ηλεκτρολόγων του Εθνικού Μετσοβίου Πολυτεχνείου εις τας Σχολάς: α) Μηχανολόγων Μηχανικών και β) Ηλεκτρολόγων Μηχανικών. Έχοντες υπ’ όψει: α)Τας διατάξεις των άρθρ. α)31 (παρ. 3 και 4) του Ν.Δ. 3974/1959 «περί τροποποιήσεως και συμπληρώσεως των περί Ανωτάτων Εκπαιδευτικών Ιδρυμάτων ισχυουσών διατάξεων», β)1 του Νόμ. 1493/1944, ως αντικατεστάθη δια της υπ’ αριθ. 295/1946 Π.Υ.Σ., γ)7 και 9 του Ν.Δ. 175/1973 «περί Υπουργικού Συμβουλίου και Υπουργείων», ως ετροποποιήθη και συνεπληρώθη δια του Ν.Δ. 267/1974 «περί τροποποιήσεως και συμπληρώσεως της περί Υπουργικού Συμβουλίου και Υπουργείων νομοθεσίας», 2)την υπ’ αριθ. 20020/1974 απόφασιν του Πρωθυπουργού «περί συμπληρώσεως και τροποποιήσεως της υπ’ αριθ. 17546/1974 αποφάσεως του Πρωθυπουργού «περί καθορισμού αρμοδιοτήτων των Υπουργού και Υφυπουργού παρά τω Πρωθυπουργώ κλπ.» (ΦΕΚ 1053, τ. Β΄), 3)την γνώμην του Συλλόγου των Καθηγητών (συνεδρία 3.7.73) της Ανωτάτης Σχολής Μηχανολόγων - Ηλεκτρολόγων και της Συγκλήτου (συνεδρία 21.6.74) του Εθνικού Μετσοβίου Πολυτεχνείου και 4)την υπ’ αριθ. 694/1974 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ, Οικονομικών και Εθνικής Παιδείας και Θρησκευμάτων, αποφασίζομεν: Άρθρ.1.-1.Από του Ακαδημαϊκού έτους 1975-76 η παρά τω Εθνικώ Μετσοβίω Πολυτεχνείω υφισταμένη Ανωτάτη Σχολή Μηχανολόγων - Ηλεκτρολόγων διαχωρίζεται εις τας Σχολάς: α)Ανωτάτη Σχολή Μηχανολόγων Μηχανικών και β)Ανωτάτη Σχολή Ηλεκτρολόγων Μηχανικών. 2.Η φοίτησις εις τας Σχολάς ταύτας είναι πενταετής. 3.Ο αριθμός εισακτέων εις τας ανωτέρω Σχολάς ορίζεται κεχωρισμένως κατά τας περί ορισμού αριθμού εισακτέων εις τα Ανώτατα Εκπαιδευτικά Ιδρύματα ισχυούσας διατάξεις. Άρθρ.2.-Αι περί φοιτήσεως, εγγραφών μετεγραφών, ανανεώσεως εγγραφών των σπουδαστών, προαγωγικών και διπλωματικών εξετάσεων και των κατ’ αυτάς εξεταζομένων μαθημάτων, χορηγήσεως διπλωμάτων κλπ., διατάξεις του Εθνικού Μετσοβίου Πολυτεχνείου, ισχύουν και δια τας δια του παρόντος ιδρυομένας Σχολάς. Σελ. 306,02(γ) Τεύχος 618-Σελ. 38 Άρθρ.3.-1.Το παρά τη Ανωτάτη Σχολή Μηχανολόγων-Ηλεκτρολόγων του Εθνικού Μετσοβίου Πολυτεχνείου υφιστάμενον Τμήμα Ναυπηγών Μηχανολόγων υπάγεται από τού Ακαδημαϊκού έτους 1975-76 εις την δια του παρόντος ιδρυομένην Σχολήν Μηχανολόγων Μηχανικών. 2.Ομοίως οι παρά τη αυτή Σχολή υφιστάμενοι Κύκλοι Σπουδών υπάγονται εφεξής εις τας δια του παρόντος ιδρυομένας Σχολάς, ως ακολούθως: Εις την Σχολήν Μηχανολόγων Μηχανικών. α)Κύκλος Σπουδών Μηχανολόγου Μηχανικού β)Κύκλος Σπουδών Μηχανικού Παραγωγής. Εις την Σχολήν Ηλεκτρολόγων Μηχανικών α)Κύκλος Σπουδών Ενεργειακού Ηλεκτρολόγου Μηχανικού. β)Κύκλος Σπουδών Ηλεκτρονικού Ηλεκτρολόγου Μηχανικού. Άρθρ.4.-«1.Σπουδασταί εισαχθέντες ή καταταγέντες εις την Ανωτάτην Σχολήν Μηχανολόγων Ηλεκτρολόγων μέχρι και του ακαδημαϊκού έτους 1974-75 εντάσσονται εις μίαν των δύο νέων Σχολών Μηχανολόγων Μηχανικών ή Ηλεκτρολόγων Μηχανικών, βάσει των κύκλων σπουδών του άρθρ. 3 του Π.Δ. 817/74 τους οποίους παρακολουθούν. 2.Οι εγγραφέντες εις το πρώτον έτος σπουδών κατά το ακαδημαϊκόν έτος 1974-75 εντάσσονται εις μίαν των δύο ως άνω Σχολών, βάσει δηλώσεώς των, υποβαλλομένης εις την Γραμματείαν της οικείας Σχολής μέχρι τέλους του διδακτικού έτους 1975-76. 3.Σπουδασταί εγγραφέντες ή καταταγέντες εις την Ανωτάτην Σχολήν Μηχανολόγων - Ηλεκτρολόγων μέχρι και του ακαδημαϊκού έτους 1974-75 λαμβάνουν αποφοιτούντες Δίπλωμα Μηχανολόγου Ηλεκτρολόγου, χορηγούμενον, εάν αποφοιτήσουν μέχρι ακαδημαϊκού έτους 1983-84, είτε υπό της Ανωτάτης Σχολής Μηχανολόγων Μηχανικών είτε υπό της Ανωτάτης Σχολής Ηλεκτρολόγων – Μηχανικών αναλόγως της Σχολής εις ην ενετάγησαν, εάν αποφοιτήσουν μεταγενεστέρως λαμβάνουν Δίπλωμα Μηχανολόγου Μηχανικού ή Ηλεκτρολόγου Μηχανικού, αναλόγως της Σχολής εις ην έχουν ενταχθή». Το άρθρ. 4 ετροποποιήθη ως άνω δια του άρθρ. 1 του Π.Δ. 766 της 13/22 Οκτ. 1976 (ΦΕΚ Α΄ 278) Άρθρ.5.-Αι δια του παρόντος ιδρυόμεναι Ανωτάται Σχολαί απονέμουν τα διπλώματα: Η Ανωτάτη Σχολή Μηχανολόγων Μηχανικών το δίπλωμα Μηχανολόγου Μηχανικού και το δίπλωμα Ναυπηγού Μηχανολόγου Μηχανικού. Η Ανωτάτη Σχολή Ηλεκτρολόγων Μηχανικών το δίπλωμα Ηλεκτρολόγου Μηχανικού. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 31.Γ.α.36 Οργανισμός Εθνικού Μετσοβίου Πολυτεχνείου 48 